Melojo ye como dicen en castellán de Segovia a lo Quercus pyrenaica y ye como agora prefieren dicir-ne los botanicos espanyols en lurs obras, pa crebar l'ambiguedat de lo termin rebollo y l'amplaria de lo termin roble. Marojo ye una variant d'esta parabra que s'emplega en zonas d'Aragón que mugan con Castiella como sierra Menera, a on que troba lo microtoponimo El Marojal. Melojo, y sobre tot Marojo, se relaciona con l'astur-leyonés marfueyu, con lo castellán medieval marfojo, y talment existió en aragonés d'o sureste un cognato no identificau igual como existe en catalán marfull, que manimenos se refiere a lo Viburnum tinus.